Vi boede 6 voksne veninder i lejligheden, den er rummelig og meget ren. Vi nød meget terrassen og opholdt os mest der, når vi var "hjemme". Vi blev modtaget af Francesca, da vi stod af vandbussen fra lufthavnen ved stoppestedet S. Angelo. Francesca gav os gode råd og forslag til spisesteder, som var gode. Lejligheden ligger perfekt i Venedig - der er let adgang til dejlige torve og skønne butikker - vi kom alle hjem med flere nye tasker. Alt i alt en dejlig lejlighed og en skøn by.